लखीमपुर खीरी / जिले के मितौली ब्लाक के लिए होने वाले ब्लाक प्रमुख के चुनाव में बीजेपी प्रत्याशी राजीव वर्मा दर्जनों असलहाधारीयो और सैकड़ों समर्थकों के साथ ब्लॉक कार्यालय नामांकन कराने पहुंचे और उन्होंने कानून के नियमों की धज्जियां उड़ाकर रख दी । मितौली से भाजपा के ब्लॉक प्रमुख प्रत्याशी राजीव वर्मा और कई नेताओं की मौजूदगी में हाथों में बीजेपी का झंडा लिए और दर्जनो बीजेपी कार्यकर्ता हाथों में असलहा लिए हुए ब्लॉक कार्यालय पहुंच गए जहां इन लोगों ने धारा 144 का खुला उल्लंघन किया और कानून की धज्जियां उड़ाई । जिस दौरान असलहाधारी ब्लॉक में मौजूद थे उस वक्त मौके पर मौजूद पुलिस मूकदर्शक बनी रही ।